Simon Sundström

Simon Sundström (s. 4. helmikuuta 1998 Ruotsi) on ruotsalainen keskipitkien ja pitkien matkojen juoksija. Parhaan menestyksen hän on saavuttanut 3000 metrin estejuoksussa.

Simon Sundström esiintyi ensi kerran kansainvälisillä kentillä vuoden 2015 nuorten MM-kisoissa Kolumbian Calissa lajinaan 2 000 metrin estejuoksu. Hän putosi tällöin jo alkuerissä. Kaksi vuotta myöhemmin hän oli mukana alle 20-vuotiaiden EM-kisoissa Italian Grossetossa ja eteni loppukilpailuun sijoittuen kuudenneksi. Vuonna 2019 käytiin alle 23-vuotiaiden EM-kisat Ruotsin Gävlessä, joissa hän nousi palkintopallille sijoittuen pronssille.  

Sundström saavutti ensimmäisen Ruotsin-mestaruuden 3 000 estejuoksussa kaudella 2019. Kausilla 2020, 2021 ja 2023 hän uusi mestaruutensa. Hän voitti Ruotsin-mestaruuden 10 000 metrillä 2022 ja maastojuoksussa 2025. Hän juoksi kesäkuun alussa 2021 ennätyksekseen 8.21,50 Espanjan Huelvassa, jolla ajalla hän on nousi Ruotsin kaikkien aikojen 3 000 esteiden tilastossa viidenneksi ja samalla alitti myös Tokion olympialaisten valintarajan. Vuodelle 2021 siirretyissä Tokion olympialaisissa hän karsiutui estejuoksun alkuerissä. Hän karsiutui estejuoksun alkuerissä myös Münchenin EM-kilpailuissa 2022. Hän sijoittui vuonna 2023 Istanbulin EM-hallikilpailuissa 3 000 metrillä 13:nneksi ja Budapestin MM-kilpailuissa 3 000 metrin estejuoksussa 15:nneksi. Rooman EM-kilpailuissa 2024 hän sijoittui 10 000 metrin B-erässä seitsemänneksi ja karsiutui estejuoksun alkuerissä. Hän oli maastojuoksun EM-kilpailuissa kuudestoista 2024 ja kahdeksas 2025. 

 Henkilökohtaiset ennätykset 

 Laji  Tulos  Paikka  Päivä 800 metrin juoksu1.53,33 Göteborg1. heinäkuuta 20181 000 metrin juoksu2.30,22 Göteborg5. syyskuuta 20151 500 metrin juoksu3.39,90 Oslo, Norja27. elokuuta 20243 000 metrin juoksu7.45,99i Espoo, Suomi9. helmikuuta 20255 000 metrin juoksu13.34,73 Tukholma18. toukokuuta 202310 000 metrin juoksu28.11,16San Juan Capistrano , Yhdysvallat16. maaliskuuta 20243 000 metrin estejuoksu8.17,01 Oordegem, Belgia 9. elokuuta 2025

 Lähteet 

Luokka:Ruotsalaiset estejuoksijat
Luokka:Ruotsalaiset maastojuoksijat
Luokka:Vuonna 1998 syntyneet
Luokka:Elävät henkilöt